CELEX: 32009L0131
Language: el
Date: 2009-10-16 00:00:00
Title: Οδηγία 2009/131/ΕΚ της Επιτροπής, της 16ης Οκτωβρίου 2009 , περί τροποποιήσεως του παραρτήματος VII της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου σχετικά με τη διαλειτουργικότητα του κοινοτικού σιδηροδρομικού συστήματος (Κείμενο που παρουσιάζει ενδιαφέρον για τον ΕΟΧ)

17.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 273/12
            
         
      ΟΔΗΓΊΑ 2009/131/ΕΚ ΤΗΣ ΕΠΙΤΡΟΠΉΣ
   
   της 16ης Οκτωβρίου 2009
   περί τροποποιήσεως του παραρτήματος VII της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου σχετικά με τη διαλειτουργικότητα του κοινοτικού σιδηροδρομικού συστήματος
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 27 παράγραφος 4,
   τη σύσταση αριθ. ERA/REC/XA/01-2009 του Οργανισμού, της 17ης Απριλίου 2009,
   Εκτιμώντας τα ακόλουθα:
   
               (1)
            
            
               Το άρθρο 9β παράγραφος 2 του κανονισμού αριθ. 881/2004 του Ευρωπαϊκού Κοινοβουλίου και του Συμβουλίου (2), προβλέπει ότι ο Ευρωπαϊκός Οργανισμός Σιδηροδρόμων (εφεξής «ο Οργανισμός») επανεξετάζει, έως τις 19 Ιανουαρίου 2009, τον κατάλογο των παραμέτρων του τμήματος 1 του παραρτήματος VΙΙ της οδηγίας 2008/57/ΕΚ και απευθύνει στην Επιτροπή τις συστάσεις που κρίνει αναγκαίες.
            
         
               (2)
            
            
               Επειδή στην τρέχουσα μορφή του το τμήμα 1 του παραρτήματος VII της οδηγίας 2008/57/ΕΚ περιέχει σημεία που δεν αποτελούν παραμέτρους οχημάτων, τα σημεία αυτά πρέπει να διαγραφτούν.
            
         
               (3)
            
            
               Επίσης το τμήμα 1 του υπόψη παραρτήματος περιέχει παραμέτρους που κατά κύριο λόγο αφορούν μόνο το μέρος οχήματος που συνιστά το υποσύστημα «τροχαίο υλικό». Είναι αναγκαίο ο κατάλογος παραμέτρων να καλύπτει όλες τις παραμέτρους οχήματος που πρέπει να ελέγχονται στο πλαίσιο της έγκρισης για τη θέση σε χρήση και την ταξινόμηση των εθνικών κανόνων. Συνεπώς πρέπει να περιληφθούν παράμετροι άλλων συστημάτων που αποτελούν μέρος του οχήματος.
            
         
               (4)
            
            
               Κατόπιν των ανωτέρω, η οδηγία 2008/57/ΕΚ πρέπει να τροποποιηθεί αναλόγως.
            
         
               (5)
            
            
               Τα μέτρα τα προβλεπόμενα στην παρούσα οδηγία είναι σύμφωνα με τη γνώμη της επιτροπής που έχει συσταθεί δυνάμει του άρθρου 29 παράγραφος 1 της οδηγίας 2008/57/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το μέρος 1 του παραρτήματος VΙΙ της οδηγίας 2008/57/ΕΚ αντικαθίσταται από το κείμενο του παραρτήματος της παρούσας οδηγίας.
   Άρθρο 2
   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις που είναι αναγκαίες για τη συμμόρφωσή τους προς την παρούσα οδηγία μέχρι τις 19 Ιουλίου 2010. Πληροφορούν αμέσως την Επιτροπή σχετικά.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 16 Οκτωβρίου 2009.
      
         
            Για την Επιτροπή
         
         Antonio TAJANI
         
         
            Αντιπρόεδρος
         
      
   
   
      (1)  ΕΕ L 191 της 18.7.2008, σ. 1.
   
      (2)  ΕΕ L 164 της 30.4.2004, σ. 1.
   
      ΠΑΡΑΡΤΗΜΑ
      
         «1.   Κατάλογος παραμέτρων
         
         
                     1.1.
                  
                  
                     Γενικό πληροφοριακό υλικό
                     
                        Γενικό πληροφοριακό υλικό (περιλαμβάνονται η περιγραφή νέου, ανακαινισμένου ή αναβαθμισμένου οχήματος και πληροφορίες σχετικές με τη σκοπούμενη χρήση, τη μελέτη, την επισκευή, την επιχειρησιακή λειτουργία και τη συντήρησή του, τεχνικός φάκελος κ.λπ.
                  
               
                     1.2.
                  
                  
                     Φέρουσα κατασκευή και μηχανικά μέρη
                     
                        Μηχανική ακεραιότητα και διεπαφή μεταξύ οχημάτων (περιλαμβάνονται όργανα έλξης και πρόσκρουσης, διάδρομοι ενδοεπικοινωνίας), αντοχή της φέρουσας κατασκευής του οχήματος και του εξοπλισμού του (π.χ. καθίσματα), μεταφορική ικανότητα, παθητική ασφάλεια (περιλαμβάνονται η αντοχή σε σύγκρουση εσωτερικού και εξωτερικού).
                  
               
                     1.3.
                  
                  
                     Διάδραση τροχιάς και περιτύπωση
                     
                        Μηχανικές διεπαφές με την υποδομή (περιλαμβάνονται η στατική και η δυναμική συμπεριφορά, περιθώρια και ανοχές, το περιτύπωμα, τα όργανα κύλισης κ.λπ.).
                  
               
                     1.4.
                  
                  
                     Εξοπλισμός πέδησης
                     
                        Σημεία σχετικά με την πέδηση (περιλαμβάνονται η προστασία από ολίσθηση των τροχών, ο έλεγχος της πέδησης, και οι επιδόσεις της πέδησης κατά τη λειτουργία, την πέδηση ανάγκης και την πέδηση στάθμευσης).
                  
               
                     1.5.
                  
                  
                     Σημεία σχετιζόμενα με τους επιβάτες
                     
                        Εγκαταστάσεις για τους επιβάτες και περιβάλλον για τους επιβάτες (περιλαμβάνονται παράθυρα και θύρες για επιβάτες, απαιτήσεις για άτομα μειωμένης κινητικότητας κ.λπ.).
                  
               
                     1.6.
                  
                  
                     Περιβαλλοντικές συνθήκες και αεροδυναμικά φαινόμενα
                     
                        Επιρροή του περιβάλλοντος στο όχημα και επιρροή του οχήματος στο περιβάλλον (περιλαμβάνονται οι περιβαλλοντικές συνθήκες και οι διεπαφές μεταξύ του οχήματος και του παρατρόχιου μέρους του σιδηροδρομικού συστήματος και του οχήματος με το εξωτερικό περιβάλλον).
                  
               
                     1.7.
                  
                  
                     Απαιτήσεις εξωτερικής προειδοποίησης, σήμανσης, λειτουργιών και ακεραιότητας λογισμικού
                     
                        Εξωτερικές προειδοποιήσεις, σημάνσεις, λειτουργίες και ακεραιότητα λογισμικού, π.χ. λειτουργίες σχετιζόμενες με την ασφάλεια που έχουν επίπτωση στη συμπεριφορά της αμαξοστοιχίας και στην ενδοαμαξοστοιχιακή επικοινωνία.
                  
               
                     1.8.
                  
                  
                     Εποχούμενα συστήματα τροφοδοσίας ισχύος και ελέγχου
                     
                        Εποχούμενα συστήματα πρόωσης, ισχύος και ελέγχου, περιλαμβανόμενων της διεπαφής του οχήματος με την υποδομή τροφοδοσίας ισχύος και όλων των παραμέτρων ηλεκτρομαγνητικής συμβατότητας.
                  
               
                     1.9.
                  
                  
                     Εγκαταστάσεις για το προσωπικό, διεπαφές και περιβάλλον
                     
                        Εποχούμενες εγκαταστάσεις, διεπαφές, συνθήκες και περιβάλλον εργασίας για το προσωπικό (περιλαμβάνονται ο θάλαμος οδηγήσεως, η διεπαφή μηχανοδηγού και μηχανημάτων).
                  
               
                     1.10.
                  
                  
                     Πυρασφάλεια και εκκένωση
                  
               
                     1.11.
                  
                  
                     Τρέχουσα εξυπηρέτηση
                     
                        Εποχούμενες εγκαταστάσεις και διεπαφές για την τρέχουσα εξυπηρέτηση.
                  
               
                     1.12.
                  
                  
                     Εποχούμενος έλεγχος, χειρισμός και σηματοδότηση
                     
                        Το σύνολο του εποχούμενου εξοπλισμού που είναι αναγκαίος για την ασφάλεια καθώς και για τον χειρισμό και τον έλεγχο των κινήσεων των αμαξοστοιχιών που έχουν έγκριση για να κυκλοφορούν στο δίκτυο και οι επιπτώσεις του στο παρατρόχιο μέρος του σιδηροδρομικού συστήματος.
                  
               
                     1.13.
                  
                  
                     Ειδικές επιχειρησιακές απαιτήσεις
                     Ειδικές επιχειρησιακές απαιτήσεις για οχήματα (περιλαμβάνονται η κατάσταση υποβάθμισης, η περισυλλογή οχήματος, κ.λπ.)
                  
               
                     1.14.
                  
                  
                     Σημεία σχετιζόμενα με τα εμπορεύματα
                     
                        Οι απαιτήσεις οι ειδικές των εμπορευμάτων και του περιβάλλοντος (περιλαμβάνονται εγκαταστάσεις απαιτούμενες ειδικά για επικίνδυνα εμπορεύματα).
                  
               Οι εξηγήσεις και τα παραδείγματα που απαντούν ανωτέρω σε πλαγιογραφή έχουν μόνο πληροφοριακό χαρακτήρα και δεν αποτελούν ορισμούς των παραμέτρων.»